Document ID: 32006D0626

KOMISIJAS LĒMUMS
(2006. gada 15. februāris)
saskaņā ar Eiropas Atomenerģijas kopienas dibināšanas līguma 83. pantu. Tālāk izklāstīts lēmuma galveno noteikumu kopsavilkums, neskarot paša lēmuma spēkā esību pilnā mērā
(izziņots ar dokumenta numuru K(2006) 412)
(Dokuments attiecas uz EEZ)
(2006/626/Euratom)
Šis lēmums adresēts British Nuclear Group Sellafield (BNG SL) Sīskeilā, Kambrijā, un par to BNG SL paziņots 2006. gada 17. februārī.
Lēmums attiecas tikai uz uzskaites un ziņošanas procedūrām, kas patlaban ir spēkā Sellafield, tostarp, bet ne tikai, attiecībā uz THORP staciju. Tajā nav konstatēti faktiski kodolmateriālu zudumi vai to izmantošana citiem, nevis paredzētajiem mērķiem.
1. pants (izraksts)
Uzņēmums BNG SL ir pārkāpis Euratom līguma 79. pantu saistībā ar Regulas (Euratom) Nr. 3227/76 (1) 7., 9. un 12. pantu (kopš 2005. gada 20. marta - Komisijas Regulas (Euratom) Nr. 302/2005 (2)), 6., 9. un 7. pantu) un īpašos drošības kontroles noteikumus (ĪDKN), ko Komisija pieņēmusi, balstoties uz Drošības pasākumu regulas (Euratom) Nr. 302/2005 6. pantu, Euratom līguma 81. pantu un Regulas (Euratom) Nr. 3227/76 3. pantu (kopš 2005. gada 20. marta - Regulas (Euratom) Nr. 302/2005 4. pantu).
2. pants
1.
Komisija izsaka brīdinājumu BNG SL.
2.
Brīdinājums tiek izteikts, pieņemot, ka pēc šā Komisijas lēmuma publicēšanas BNG SL noteiktā laika posmā pierādīs, ka ir rasti atbilstīgi un strikti risinājumi konstatēto trūkumu un pārkāpuma cēloņu novēršanai un ka ir ieviesti atbilstīgi pasākumi, lai pastāvīgi uzlabotu tā kodolmateriālu uzskaites un kontroles sistēmas kvalitāti un darbību.
3.
Brīdinājums tiek izteikts, pieņemot, ka BNG SL pēc tam noteiktā laika posmā pierādīs, ka īstenotie novēršanas pasākumi ir devuši gaidītos rezultātus.
3. pants
1.
Beidzoties noteiktajam laika posmam, kas sākas šā Komisijas lēmuma publicēšanas dienā, BNG SL iesniedz Komisijai ziņojumu ar sīku informāciju par novēršanas pasākumiem, kuri īstenoti saskaņā ar iepriekš minēto 2. panta 2. punktu.
2.
Beidzoties nākamajam noteiktajam laika posmam, BNG SL iesniedz Komisijai ziņojumu ar sīku informāciju par to, kādi rezultāti gūti, īstenojot novēršanas pasākumus saskaņā ar iepriekš minēto 2. panta 2. punktu.
4. pants
Ja uzņēmums nespēj pienācīgi pierādīt, ka ir veikts kāds no prasītajiem pasākumiem, kuru kopsavilkums sniegts šā lēmuma 2. panta 2. un 3. punktā, kā arī sniegt informāciju, kuras kopsavilkums sniegts šā lēmuma 3. panta 1. un 2. punktā, Komisija var uzsākt turpmāku tiesvedību.
5. pants
1.
Šis lēmums ir adresēts British Nuclear Group, Sellafield, Seascale, Cumbria CA20 1PG UK.
2.
Šo lēmumu dara zināmu Lielbritānijas un Ziemeļīrijas Apvienotajai Karalistei.
Briselē, 2006. gada 15. februārī

Labels: 4
14
12
18
15